Hidantoina

Hidantoina konposatu organikoa da C3H4N2O2 formula duena imidazolidinaren deribatu oxidatutzat jo daitekeena. Solido kolorgea da. Disolbagarria da uretan, etanoletan eta dietil eterretan.

Hidantoina produktu naturala da eta landare eta animaliengan aurki daiteke, adibidez, ugaztunen semenean eta erremolatxan.

 Ezaugarriak 
Hidantoinak ordezkazpen bidez ematen ditu deribatuak, bai nitrogeno-atomoetatik baita metileno taldetik ere. Deribatuok hidantoinen taldea osatzen dute. Hidantoinen oxigeno-atomoak sufrez ordezkatzen direnean tiohidantoinak eratzen dire eta selenioz ordezkatzen badira, selenohidantoinak.

Hidantoina, disolbatzen denean, azido hidantoinikoarekin orekan. Oreka norantz desplazatuko den ingurunearen izaeraren menpekoa da. Horrela ingurune azidotan hidantoina daukagu eta, ordea, basikotan azido hidantoinikoa. 
Hidantoinak amido/imidol eta zeto/ enol tautomeria ager dezake eta zazpi tautomero teoriko ditu, esplikatzen dutenak hidantoinak izan ditzakeen ordezkapen-erreakzio desberdinak.

 Sintesia 
Hidantoina sintetiza daiteke urea azido glikolikoarekin erreakzionaraziz.

Hidantoina ordezkatuak sintetizatzeko hainbat bide dago aminoazidoak edo urea lehengai gisa baliatzen dituztenak. Adibidez, ⍺-aminoazidoak zianatoekin edo isoziantaatoekin erreakzionaraziz

442x442px|AA+RNCO

 Erabilera 
Industriaren ikuspegitik hidantoinaren deribatuak dira interesgarriak. Izan ere, hidandoinaren egitura intereseko botika batzuetan (nirbanola eta dantrolenoa, adibidez) eta pestizidatan agertzen da (iprodiona, esaterako). Hidantoinaren deribatuak antihipertsentibo, urin gastrikoen erregulatzaile legez, bronkozabaltzaile moduak usatu izan dira.

 Erreferentziak 

 Kanpo estekak